**Observația creatoare**

*Cristianalexandra*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am pus fața drept fațadă,

N-am lăsat să se-ntrevadă

Nici de-aș fi fost întrebată

Care-s granițele mele,

Ale visului, și ele până unde-ntind matricea.

Sincer, nu le cunoșteam, sinele îl căutam,

Doar aflasem dintr-o carte

Că idei neexplorate

Ajung toate de la sine,

Ba prin rele, ba prin bine

Să îndemne pe oricine

Spre a fi create.

Unde-i lege nu-i tocmeală

Chiar de-i lege-universală,

Se aplică din dreptate

Și creației create

Și celei imaginate,

Într-o formă de spirală.

Că tot omu-i creator,

Observația izvor de dorințe nenăscute,

Parc-anume-au fost făcute

Ca să curgă de la sursă,

Să scape din orice cursă

Fluxul liber spre ocean.